**DOLOŽKA ZLUČITEĽNOSTI**

**návrhu zákona s právom Európskej únie**

1. **Navrhovateľ zákona**: Ministerstvo hospodárstva Slovenskej republiky

2. **Názov návrhu zákona**: Návrh zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

3. **Predmet návrhu zákona je upravený v práve Európskej únie**:

a) v primárnom práve – Zmluva o fungovaní Európskej únie (čl. 194),

b) v sekundárnom práve

- Smernica Európskeho parlamentu a Rady (EÚ) 2019/944 z 5. júna 2019 o spoločných pravidlách pre vnútorný trh s elektrinou a o zmene smernice 2012/27/EÚ (prepracované znenie) (Ú. v. EÚ L 158, 14.6.2019)

Gestor: Ministerstvo hospodárstva SR

- Nariadenie Európskeho parlamentu a Rady (EÚ) 2019/943 z 5. júna 2019 o vnútornom trhu s elektrinou (prepracované znenie) (Ú. v. EÚ L 158, 14.6.2019)

Gestor: Ministerstvo hospodárstva SR

- Nariadenie Európskeho parlamentu a Rady (EÚ) 2019/942 z 5. júna 2019, ktorým sa zriaďuje Agentúra Európskej únie pre spoluprácu regulačných orgánov v oblasti energetiky (prepracované znenie) (Ú. v. EÚ L 158, 14.6.2019)

Gestor: Ministerstvo hospodárstva SR

- Nariadenie Európskeho parlamentu a Rady (EÚ) 2019/941 z 5. júna 2019 o pripravenosti na riziká v sektore elektrickej energie a o zrušení smernice 2005/89/ES (Ú. v. EÚ L 158, 14.6.2019)

Gestor: Ministerstvo hospodárstva SR

- Smernica Európskeho parlamentu a Rady (EÚ) 2018/2001 z 11. decembra 2018 o podpore využívania energie z obnoviteľných zdrojov (prepracované znenie) (Ú. v. EÚ L 328, 21.12.2018)

Gestor: Ministerstvo hospodárstva SR

- Nariadenie Európskeho parlamentu a Rady (EÚ) 2018/1999 z 11. decembra 2018 o riadení energetickej únie a opatrení v oblasti klímy, ktorým sa menia nariadenia Európskeho parlamentu a Rady (ES) č. 663/2009 a (ES) č. 715/2009, smernice Európskeho parlamentu a Rady 94/22/ES, 98/70/ES, 2009/31/ES, 2009/73/ES, 2010/31/EÚ, 2012/27/EÚ a 2013/30/EÚ, smernice Rady 2009/119/ES a (EÚ) 2015/652 a ktorým sa zrušuje nariadenie Európskeho parlamentu a Rady (EÚ) č. 525/2013 (Ú. v. EÚ L 328, 21.12.2018) v platnom znení

Gestor: Ministerstvo hospodárstva SR

c) v judikatúre Súdneho dvora Európskej únie – nie je.

4. **Záväzky Slovenskej republiky vo vzťahu k Európskej únii**:

a) uviesť lehotu na prebranie príslušného právneho aktu Európskej únie, príp. aj osobitnú lehotu účinnosti jeho ustanovení –

Smernica (EÚ) 2019/944 - 31.12.2019/25.10.2020/31.12.2020

Smernica (EÚ) 2018/2001 - 30.6.2021

b) uviesť informáciu o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie

- konanie o porušení č. 2021/0102 k formálnemu oznámeniu C (2021) 500/27 z 3. februára 2021 k smernici (EÚ) 2019/944 z dôvodu neoznámenia transpozičných opatrení

- konanie o porušení zmlúv č. 2021/0360 k formálnemu oznámeniu C (2021)6000/27 k smernici (EÚ) 2018/2001 z dôvodu neoznámenia transpozičných opatrení; Európska komisia doručila Slovenskej republike v tejto veci odôvodnené stanovisko C (2021) 8038 final z 2. decembra 2021

c) uviesť informáciu o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav –

Smernica (EÚ) 2019/944 (v rozsahu čl. 70 ods. 5):

* zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov,
* zákon č. 250/2012 Z. z. o regulácii v sieťových odvetviach v znení neskorších predpisov,
* zákon č. 251/2012 Z. z. o energetike a o zmene a doplnení niektorých zákonov v znení neskorších predpisov

5. **Návrh zákona je zlučiteľný s právom Európskej únie**:

Čiastočne. Úplná transpozícia v zostávajúcich častiach smernice (EÚ) 2019/944 bude dosiahnutá najneskôr od 1. apríla 2023, a to vydaním vykonávacích právnych predpisov Úradu pre reguláciu sieťových odvetví a Ministerstva hospodárstva Slovenskej republiky s účinnosťou najneskôr od uvedeného dátumu. Úplná transpozícia smernice (EÚ) 2018/2001 bude dosiahnutá od 1. novembra 2022 prijatím návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony v samostatnom legislatívnom procese.